Diari Oficial de la Generalitat Valenciana


Sumari del DOGV 3526, del 28-06-1999 (1999/5012)

ACORD de 26 d'abril de 1999 de la Comissió Territorial d'Urbanisme de Castelló, relatiu a la modificació número 3 de les Normes Subsidiàries de Planejament de Betxí.
---------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5012


Data del document
:   26-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Betxí
    * pla d'urbanisme

ACORD de 26 d'abril de 1999 de la Comissió Territorial d'Urbanisme de Castelló, relatiu a la modificació número 3 de les Normes Subsidiàries de Planejament de Betxí. [1999/M5012]
  
Vist l'expedient relatiu a la modificació número 3 de les Normes Subsidiàries de Planejament de Betxí, i de conformitat amb els següents
  
Antecedents
  
Primer
  
L'Ajuntament de Betxí va acordar exposar al públic la modificació, cosa que es va dur a terme mitjançant anuncis inserits en el periòdic Mediterráneo de 5 de gener de 1999 i en el Diari Oficial de la Generalitat Valenciana de 2 de febrer de 1999. Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació el 29 de març de 1999, després del que es remet al Servei Territorial d'Urbanisme el 15 d'abril de 1999.
  
Segon
  
El projecte consta de memòria i plans.
  
Tercer
  
L'objecte de la modificació és l'obertura d'un vial de 10 metres d'ample en una illa de sòl urbà situada entre els carrers de Francisco Albiach, Ortells, Vicente Ramón i Pascual Meneu. Com a conseqüència de la modificació es produeix una disminució del sòl urbà residencial i un augment del sòl dotacional viari.
  
Fonaments de dret
  
Primer
  
La modificació puntual de les Normes Subsidiàries de Betxí que s'examina ha estat sotmesa a informació al públic amb anterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre, per la qual cosa, i conforme a la disposició transitòria primera del reglament citat, no són exigibles les seues disposicions relatives al contingut, tramitació, formalització o aprovació de plans.
  
Segon
  
La tramitació de la modificació ha estat correcta, conforme al que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).
  
Tercer
  
La documentació està completa, als efectes del que disposa l'article 27 de la LRAU.
  
Quart
  
La modificació que ens ocupa implica una alteració en l'ordenació detallada del sòl urbà, sense incidència en interessos supralocals. Aquesta suposa la disminució de l'aprofitament lucratiu i l'increment del sòl dotacional, i no hi ha cap obstacle legal a la seua aprovació definitiva.
  
Cinqué
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, en aquest cas, el subsecretari d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució executòria
  
En virtut de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació puntual número 3 de les de les Normes Subsidiàries de Planejament de Betxí.
  
Contra l'anterior acord, que no posa fi a la via administrativa, es pot interposar recurs administratiu d'alçada davant el conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 26 d'abril de 1999.- El secretari de la Comissió Territorial d'Urbanisme: Fernando Renau Faubell.